CELEX: 62015CB0438
Language: el
Date: 2016-09-28 00:00:00
Title: Υπόθεση C-438/15: Διάταξη του Δικαστηρίου (έβδομο) της 28ης Σεπτεμβρίου 2016 — [αίτηση του Tribunale di Taranto (Ιταλία) για την έκδοση προδικαστικής αποφάσεως] — Ποινική δίκη κατά Davide Durante (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Ταυτόσημα προδικαστικά ερωτήματα — Άρθρα 49 και 56 ΣΛΕΕ — Eλευθερία εγκαταστάσεως — Eλεύθερη παροχή υπηρεσιών — Tυχερά παίγνια — Περιορισμοί — Επιτακτικοί λόγοι γενικού συμφέροντος — Αναλογικότητα — Προϋποθέσεις συμμετοχής σε δημόσιο διαγωνισμό και εκτίμηση της οικονομικής και χρηματοοικονομικής επάρκειας του υποψηφίου — Αποκλεισμός του διαγωνιζομένου λόγω μη προσκομίσεως βεβαιώσεων σχετικά με την οικονομική και χρηματοοικονομική επάρκεια προερχομένων από δύο διαφορετικά πιστωτικά ιδρύματα)

5.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 454/10
            
         
      Διάταξη του Δικαστηρίου (έβδομο) της 28ης Σεπτεμβρίου 2016 — [αίτηση του Tribunale di Taranto (Ιταλία) για την έκδοση προδικαστικής αποφάσεως] — Ποινική δίκη κατά Davide Durante
      (Υπόθεση C-438/15) (1)
      
      ((Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Ταυτόσημα προδικαστικά ερωτήματα - Άρθρα 49 και 56 ΣΛΕΕ - Eλευθερία εγκαταστάσεως - Eλεύθερη παροχή υπηρεσιών - Tυχερά παίγνια - Περιορισμοί - Επιτακτικοί λόγοι γενικού συμφέροντος - Αναλογικότητα - Προϋποθέσεις συμμετοχής σε δημόσιο διαγωνισμό και εκτίμηση της οικονομικής και χρηματοοικονομικής επάρκειας του υποψηφίου - Αποκλεισμός του διαγωνιζομένου λόγω μη προσκομίσεως βεβαιώσεων σχετικά με την οικονομική και χρηματοοικονομική επάρκεια προερχομένων από δύο διαφορετικά πιστωτικά ιδρύματα))
      (2016/C 454/21)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale di Taranto
      
         Ποινική δίκη ενώπιον του αιτούντος δικαστηρίου κατά
      
      Davide Durante
      
         Διατακτικό
      
      Τα άρθρα 49 και 56 ΣΛΕΕ έχουν την έννοια ότι δεν αποκλείουν εθνική διάταξη, όπως η επίμαχη στην υπόθεση της κύριας δίκης, η οποία επιβάλλει στους επιχειρηματίες που επιθυμούν να μετάσχουν σε διαγωνισμό για τη σύναψη συμβάσεων παραχωρήσεως στον τομέα των τυχερών παιγνίων και στοιχημάτων την υποχρέωση να αποδείξουν την οικονομική και χρηματοοικονομική επάρκειά τους μέσω δηλώσεων προερχομένων από τουλάχιστον δύο πιστωτικά ιδρύματα, χωρίς να επιτρέπεται να αποδειχθεί με άλλον τρόπο η επάρκεια αυτή, εφόσον μια τέτοια διάταξη ανταποκρίνεται στις περί αναλογικότητας επιταγές που έχει καθορίσει η νομολογία του Δικαστηρίου, πράγμα το οποίο εναπόκειται στο αιτούν δικαστήριο να εξακριβώσει.
      
         (1)  ΕΕ C 381 της 16.11.2015.